**Johan Mikael Motin** (s. 10. lokakuuta 1989 Karlskoga, Ruotsi) on ruotsalainen jääkiekkopuolustaja, joka pelaa SM-liigajoukkue Helsingin IFK:ssa. Hän on pelannut myös yhden NHL-ottelun Edmonton Oilersissa kaudella 2009–2010.

Ura
---

### Seuraura

Motin AHL-joukkue Oklahoma City Baronsin paidassa helmikuussa 2011.
Motin on Bofors IK:n (nyk. BIK Karlskoga) kasvatti. Hän siirtyi B-juniori-ikäisenä Färjestad BK:hon kaudeksi 2005–2006, joka päättyi J18 Allsvenskanin mestaruuteen. Seuraavalla kaudella 2006–2007 17-vuotias Motin nousi seuran Elitserien-joukkueeseen, jossa hän pelasi 22 runkosarja- ja yhdeksän playoff-ottelua tehden neljä syöttöpistettä. Motin pelasi ensimmäisen Elitserien-ottelunsa 7. joulukuuta 2006 Timrå IK:ta vastaan. Hän sai ottelussa jääaikaa 21.11 minuuttia. Motin vakiinnutti kauden mittaan paikkansa Färjestadin kokoonpanossa. Hän edusti joukkuetta kauden aikana myös Euroopan seurajoukkueiden mestaruusturnauksessa. Motin pelasi suurimman osan alkukaudenkin otteluistaan miesten pelejä lainalla Ruotsin I-divisioonan Skåre BK:ssa. Hän vahvisti myös kevätkaudella parin ottelun verran Färjestadin J18-junioreita, joissa Motin voitti kauden päätteeksi J18 Allsvenskanin mestaruuden.

Kaudella 2007–2008 Motin pelasi miesten pelejä kolmella eri sarjatasolla. Hän pelasi Färjestadin Elitserien-joukkueessa 28 runkosarjaottelua tehden kaksi syöttöpistettä. Motin pelasi myös lainalla kasvattajaseurassaan Bofors IK:ssa 15 HockeyAllsvenskanin ottelun verran ja I-divisioonaa Skåressa kolmen ottelun verran. Edmonton Oilers varasi hänet neljännellä kierroksella 103. pelaajana NHL:n varaustilaisuudessa 2008. Kausi 2008–2009 oli Motinille ensimmäinen kokonainen Elitserienissä, jossa hän teki 52 runkosarja- ja 13 playoff-ottelussa yhteensä neljä syöttöpistettä. Motin voitti kauden päätteeksi Ruotsin-mestaruuden. Hänelle kertyi pelejä myös kahdeksan ottelun verran Skåresta.

Toukokuussa 2009 Motin teki kolmivuotisen tulokassopimuksen Edmonton Oilersin kanssa. Hän siirtyi joukkueen organisaatioon kaudeksi 2009–2010, jonka Motin pelasi pääasiassa farmijoukkue Springfield Falconsissa, AHL:ssä, jossa tulokaskausi toi 55 runkosarjaottelussa tehot 1+5=6. Hän pelasi kauden aikana myös ensimmäisen ja toistaiseksi ainoan NHL-ottelunsa 3. maaliskuuta 2010 Chicago Blackhawksia vastaan. Motin sai ottelussa jääaikaa 14.08 minuuttia. Kauden 2010–2011 hän vietti Oilersin uudessa farmijoukkueessa, Oklahoma City Baronsissa, kunnes Motin siirrettiin maaliskuussa 2011 sarjatasoa alemmas ECHL:n Stockton Thunderiin, jossa Motin vietti koko loppukautensa.

Kesken tulokassopimuksensa viimeisen kauden 2011–2012, marraskuussa 2011 Motin päätti palata kotimaahansa ja siirtyi loppukauden kattaneella sopimuksella Timrå IK:hon. Kaudeksi 2012–2013 hän siirtyi kaksivuotisella sopimuksella sarjatasoa alemmas Allsvenskan-joukkue Örebro HK:hon. Motin voitti joukkueen sisäisen tehotilaston lukemalla +15. Hän oli kauden päätteeksi nostamassa Örebroa Elitserieniin, joka vaihtoi kesällä 2013 nimensä SHL:ksi. Kaudella 2013–2014 Motin teki SHL-uransa avausmaalin lopulta uransa 185. Ruotsin pääsarjatason runkosarjaottelussaan 28. helmikuuta 2014 vieraissa Luleå HF:ää vastaan. Hän keräsi ottelusta teholukeman +2. Joulukuussa 2014 Motin teki Örebron kanssa 2+1-vuotisen jatkosopimuksen.

Kaudeksi 2017–2018 Motin siirtyi vuoden mittaisella sopimuksella SM-liigajoukkue Rauman Lukkoon. Kaudeksi 2018–2019 hän siirtyi jatkamaan uraansa kaksivuotisella sopimuksella Helsingin IFK:hon. Motin oli Ville Varakkaan ohella joukkueen ainoa kauden kaikki 60 runkosarjaottelua pelannut pelaaja. Marraskuussa 2019 hän teki HIFK:n kanssa vuoden mittaisen jatkosopimuksen. Kaudella 2019–2020 Motin jakoi joukkueen sisäisen tehotilaston voiton Teemu Turusen ja Anton Lundellin kanssa lukemalla +11. Kaudella 2020–2021 hän voitti HIFK:n sisäisen tehotilaston lukemalla +18. Pudotuspeleissä Motin jakoi joukkueen sisäisen tehotilaston voiton Micke-Max Åstenin kanssa lukemalla +5. Hän voitti kauden päätteeksi SM-pronssia. Toukokuussa 2021 Motin teki HIFK:n kanssa vuoden mittaisen jatkosopimuksen. Kaudella 2021–2022 hän voitti joukkueen sisäisen tehotilaston lukemalla +17. Motin oli myös Otto Paajasen ohella HIFK:n kauden ainoa kaikki 59 runkosarjaottelua pelannut pelaaja. Toukokuussa 2022 hänen sopimustaan seuran kanssa jatkettiin kahdella vuodella.

Kaudella 2022–2023 Motin kärsi pelikielloista. Hänen kautensa alkoi kuuden ottelun mittaisella pelikiellolla, jonka Motin sai edellisen kauden päätösottelussa, seitsemännessä puolivälieräottelussa taklattuaan TPS:n Topias Haapasta pään seudulle. Kurinpito katsoi Motinin teon neljän ottelun pelikiellon arvoiseksi ja kovensi tuomiota vielä kahdella ottelulla puolustajan aiemmin saaman pelikiellon vuoksi. Motin valitti tapauksesta Urheilun oikeusturvalautakuntaan ja hän vaati, että hänen pelikieltonsa kumotaan tai toissijaisesti sitä lyhennetään. Motinin valitus kuitenkin hylättiin. 30. marraskuuta 2022 hän taklasi Pelicansin Aatu Jämseniä päähän. SM-liigan kurinpito katsoi Motinin taklauksen viiden ottelun pelikiellon arvoiseksi, mutta koska hänellä on aiempaa kurinpitohistoriaa, sai päälle neljän pelin pelikiellon eli kaikkiaan peräti yhdeksän ottelun verran. Motin edusti HIFK:ta kauden aikana myös Spengler Cupissa.

Motin jättää IFK:n kauden 2023-2024 päätteeksi kuuden yhteisen vuoden jälkeen. Motin siirtyi HIFK:hon Rauman Lukosta 2018-2019.

### Maajoukkueura

Motin pelasi alle 20-vuotiaiden MM-kilpailuissa vuonna 2008, jolloin hän voitti hopeaa. Motin pelasi myös alle 18-vuotiaiden MM-kilpailuissa vuonna 2007 voittaen pronssia. Hän pelasi myös alle 18-vuotiaiden Ivan Hlinkan muistoturnauksessa vuonna 2006. Yhteensä Motin on pelannut 23 nuorten ja 17 poikien maaottelua.

Pelityyli
---------

Elite Prospects-sivuston mukaan Motin pelityyliltään puolustava puolustaja, jolla on kokoa ja voimaa. Hänellä on potentiaalia tulla entistä paremmaksi maalinedustapelaajaksi parantamalla fyysistä peliään ja käyttämällä enemmän kokoaan. Myös Motinin hyökkäyspään taidot ovat rajalliset ja hän pelaa varsin yksinkertaisesti omassa päässä. Motinilla on parannettavaa myös liikkuvuudessa ja nopeudessa. Hän laukoo oikealta.

Muuta
-----

Motinin isä on lähtöisin Suomesta, mutta hän muutti lapsena Ruotsiin.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2006–2007 | Färjestad BK | Elitserien | 22 | 0 | 4 | 4 | 8 | 9 | 0 | 0 | 0 | 2 |  |  |  |  |  |  | U18 | 5 | 0 | 3 | 3 | 6 |
|  | Skåre BK | Division 1 | 18 | 0 | 4 | 4 | 30 | – | – | – | – | – |
| 2007–2008 | Färjestad BK | Elitserien | 28 | 0 | 2 | 2 | 10 | – | – | – | – | – |  |  |  |  |  |  | JMM | 6 | 0 | 0 | 0 | 6 |
|  | Bofors IK | Allsvenskan | 15 | 2 | 3 | 5 | 18 | – | – | – | – | – |
|  | Skåre BK | Division 1 | 3 | 0 | 2 | 2 | 2 | – | – | – | – | – |
| 2008–2009 | Färjestad BK | Elitserien | 52 | 0 | 3 | 3 | 28 | 13 | 0 | 1 | 1 | 6 | Le Mat-pokalen |
|  | Skåre BK | Division 1 | 8 | 0 | 3 | 3 | 8 | – | – | – | – | – |
| 2009–2010 | Edmonton Oilers | NHL | 1 | 0 | 0 | 0 | 0 | – | – | – | – | – |
|  | Springfield Falcons | AHL | 55 | 1 | 5 | 6 | 33 | – | – | – | – | – |
| 2010–2011 | Oklahoma City Barons | AHL | 34 | 1 | 3 | 4 | 30 | – | – | – | – | – |
|  | Stockton Thunder | ECHL | 14 | 1 | 1 | 2 | 12 | 1 | 0 | 1 | 1 | 0 |
| 2011–2012 | Oklahoma City Barons | AHL | 10 | 0 | 2 | 2 | 8 | – | – | – | – | – |
|  | Timrå IK | Elitserien | 33 | 0 | 2 | 2 | 18 | – | – | – | – | – |
| 2012–2013 | Örebro HK | Allsvenskan | 50 | 3 | 10 | 13 | 38 | 15 | 1 | 4 | 5 | 2 |
| 2013–2014 | Örebro HK | SHL | 54 | 1 | 7 | 8 | 42 | – | – | – | – | – |
| 2014–2015 | Örebro HK | SHL | 51 | 4 | 9 | 13 | 51 | 6 | 0 | 1 | 1 | 6 |
| 2015–2016 | Örebro HK | SHL | 48 | 1 | 6 | 7 | 41 | 2 | 0 | 0 | 0 | 2 |
| 2016–2017 | Örebro HK | SHL | 43 | 1 | 6 | 7 | 43 | – | – | – | – | – |
| 2017–2018 | Lukko | SM-liiga | 59 | 2 | 12 | 14 | 22 | 2 | 0 | 0 | 0 | 10 |
| 2018–2019 | HIFK | SM-liiga | 60 | 1 | 12 | 13 | 48 | 13 | 0 | 1 | 1 | 8 |
| 2019–2020 | HIFK | SM-liiga | 59 | 2 | 11 | 13 | 55 | – | – | – | – | – |
| 2020–2021 | HIFK | SM-liiga | 44 | 2 | 10 | 12 | 48 | 8 | 0 | 4 | 4 | 0 |
| 2021–2022 | HIFK | SM-liiga | 59 | 3 | 12 | 15 | 34 | 2 | 0 | 0 | 0 | 25 |
| 2022–2023 | HIFK | SM-liiga | 45 | 3 | 7 | 10 | 43 | 12 | 0 | 2 | 2 | 6 |
| 2023–2024 | HIFK | SM-liiga | 56 | 0 | 17 | 17 | 16 | 7 | 0 | 3 | 3 | 0 |
| 1 kausi | yhteensä | NHL | 1 | 0 | 0 | 0 | 0 | – | – | – | – | – |
| 8 kautta | yhteensä | Elitserien/SHL | 331 | 7 | 39 | 46 | 241 | 30 | 0 | 2 | 2 | 16 |
| 7 kautta | yhteensä | SM-liiga | 382 | 13 | 81 | 94 | 266 | 44 | 0 | 10 | 10 | 49 |
| 3 kautta | yhteensä | AHL | 99 | 2 | 10 | 12 | 71 | – | – | – | – | – |
| 2 kautta | yhteensä | Allsvenskan | 65 | 5 | 13 | 8 | 56 | 15 | 1 | 4 | 5 | 2 |
| 1 kausi | yhteensä | ECHL | 14 | 1 | 1 | 2 | 12 | 1 | 0 | 1 | 1 | 0 |

Lähteet
-------

* Johan Motin The Internet Hockey Databasessa (englanniksi)
* Johan Motin Eurohockey-sivustolla (englanniksi)
* Johan Motin Legends of Hockey -sivustolla (englanniksi)
* Johan Motin *Elite Prospects*. Everysport Media Group AB.  (englanniksi)

### Viitteet

1. ↑  Johan Motin *hifk.fi*. Oy HIFK Hockey AB. Viitattu 20.11.2019.
2. ↑
3. 1 2 3 4 5 6 7 8  Johan Motin *Elite Prospects*. Everysport Media Group AB.  (englanniksi)
4. ↑  Johan Motin *SHL.se*. SHL AB. Viitattu 17.6.2021. (ruotsiksi)
5. ↑  Oilers sign Motin to entry level contract *nhl.com/oilers*.  19.5.2009. Edmonton Oilers. Viitattu 18.1.2014. (englanniksi)
6. ↑  Johan Motin Legends of Hockey -sivustolla (englanniksi)
7. ↑  Johan Motin 2009-10 Game Log *Hockey-Reference.com*. Sports Reference LLC. Viitattu 11.3.2017. (englanniksi)
8. ↑  ECHL Transactions - March 6  6.3.2011. The ECHL.  Arkistoitu 1.2.2014. Viitattu 18.1.2014. (englanniksi)
9. ↑  Pettersson, Robert: Motin lämnar USA - för Timrå *Hockeysverige.se*.  15.11.2011. Everysport Media Group AB. Viitattu 18.1.2014. (ruotsiksi)
10. ↑  Sandström, Joachim: Svensk AHL-back tar plats *timraik.se*.  15.11.2011. Timrå IK Ishockey AB.  Arkistoitu 3.2.2014. Viitattu 18.1.2014. (ruotsiksi)
11. ↑  Bodin, Uffe: Örebro bekräftar Timråback *Hockeysverige.se*.  26.4.2012. Everysport Media Group AB. Viitattu 18.1.2014. (ruotsiksi)
12. ↑  Elite Prospects - Örebro HK *eliteprospects.com*. Everysport Media Group AB. Viitattu 25.4.2014. (englanniksi)
13. ↑  Johan Motin *SHL.se*. SHL AB. Viitattu 17.6.2021. (ruotsiksi)
14. ↑  Nyängen, Filip: Örebro Hockey förlänger med fem *orebrohockey.se*.  29.12.2014. Örebro Elithockey AB. Viitattu 22.3.2016. (ruotsiksi)
15. ↑  Johan Motin vahvistamaan Lukon puolustusta - "Sen tyyppinen jätkä, joita tarvitaan aina" *Jatkoaika.com*.  29.5.2017. Jatkoaika r.y. Viitattu 30.5.2017.
16. ↑  HIFK:n tulevan kauden joukkue selvillä - haaviin ui isoja kaloja *Jatkoaika.com*.  2.5.2018. Jatkoaika r.y. Viitattu 3.5.2018.
17. ↑  Elite Prospects - HIFK *eliteprospects.com*. Everysport Media Group AB. Viitattu 25.4.2014. (englanniksi)
18. ↑  HIFK:n ruotsalaispelaajille jatkosopimukset *hifk.fi*.  19.11.2019. Oy HIFK Hockey AB. Viitattu 20.11.2019.
19. ↑  Elite Prospects - HIFK *eliteprospects.com*. Everysport Media Group AB. Viitattu 26.3.2020. (englanniksi)
20. ↑  Elite Prospects - HIFK *eliteprospects.com*. Everysport Media Group AB. Viitattu 17.6.2021. (englanniksi)
21. ↑  Mesikämmen, Jani: HIFK sorvasi tukun avainpelaajien jatkosopimuksia – Joonas Lyytinen ja ruotsalaiskaksikko tulevan kauden kulmakiviä *Jatkoaika.com*.  14.5.2021. Jatkoaika r.y. Viitattu 17.6.2021.
22. ↑  Elite Prospects - HIFK *eliteprospects.com*. Everysport Media Group AB. Viitattu 20.5.2022. (englanniksi)
23. ↑  Seppä, Lassi: Tuttu ruotsalaispuolustaja jatkaa HIFK:ssa − "Johan on erittäin tärkeä pala joukkuetta" *Jatkoaika.com*.  6.5.2022. Jatkoaika r.y. Viitattu 20.5.2022.
24. ↑  Nyman, Juhana: HIFK-järkäleen mittavaa pelikieltoa yritettiin kumota kabinetissa – muistatko tämän holtittoman taklauksen? *MTVuutiset.fi*.  6.6.2022. Telia Company AB. Viitattu 25.5.2023.
25. ↑  Hultin, Jere: SM-liigassa langetettiin massiivinen pelikielto – tämä HIFK-pakin taklaus toi kauden pisimmän pannan *MTVuutiset.fi*.  1.12.2022. Telia Company AB. Viitattu 25.5.2023.
26. ↑  Leijonat.com: Ruotsalaispuolustaja Johan Motin jättää IFK:n *MSN.COM*.  9.4.2024. Leijonat.com. Viitattu 9.4.2024.
27. ↑  SWEDEN TEAM 18 (pdf) *swehockey.se*. Svenska Ishockeyförbundet. Viitattu 25.4.2014. (englanniksi)
28. ↑  Parviainen, Vesa: Ruotsalainen SM-liigapelaaja löysi sukulaisia Suomesta - nuohousfirmasta tuli kummiyritys *iltalehti.fi*.  10.10.2017. Alma Media Suomi Oy. Viitattu 26.11.2018.

HIFK – SM-liiga
2 Martin (**A**) |
6 Sund |
10 Vesalainen |
11 Melart (**C**) |
13 Ikonen |
14 Manninen |
18 Tallberg |
21 Lehterä (**C**) |
24 Kaskimäki |
30 Taponen |
31 Koivistoinen (**A**) |
33 Kiviharju |
40 Lindbohm |
41 Pihlström |
43 Marleau |
44 Väänänen |
45 Åsten |
47 Komarov |
50 Eliáš |
51 Jääskä (**A**) |
55 Kotkansalo |
57 Motin |
63 Bourque |
73 Lehmus |
74 Nättinen |
78 J. Seppälä |
80 Hovinen |
81 Pakarinen (**A**) |
83 Luhanka |
85 N. Seppälä |
88 Rask |
90 Vinni  

Valmentajat Peltonen – Ojanen – Tilkanen – Lundell – Mali – Halttunen